МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ на основу члана 54. Закона о државним службеницима (,,Службени гласник РС”, бр. 79/05, 81/05 - исправка, 83/05 - исправка, 64/07, 67/07 - исправка, 116/08, 104/09, 99/14, 94/17, 95/18, 157/20 и 142/22), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС” брoj 2/19 и 67/21) и Закључка Комисије 51 број: 112-9960/2023 од 30.10.2023. године и Закључка Комисије 51 број: 112-12217/2021 од 27. децембра 2021. године оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Министарство пољопривреде, шумарства и водопривреде, Београд, Немањина бр. 22-26

**II Радна места која се попуњавају:**

**1. радно место пољопривредни инспектор за безбедност хране биљног порекла**, у звању саветник, Одељење пољопривредне инспекције за безбедност хране биљног порекла, Сектор пољопривредне инспекције, 4 извршиоца и то:

1а. на подручју окружне подручне јединице у Мачванском управном округу са седиштем у Шапцу - 1 извршилац,

1б. на подручју окружне подручне јединице у Златиборском управном округу са седиштем у Ужицу – 1 извршилац,

1в. на подручју окружне подручне јединице у Јабланичком управном округу са седиштем у Лесковцу - 1 извршилац,

1г. на подручју окружне подручне јединице у Подунавском управном округу са седиштем у Смедереву – 1 извршилац.

**Опис послова:** Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу начелника Одељења.

**Услови:** Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке (дипл. агроекономиста, мастер агроекономиста, специјалиста агроекономиста, специјалиста струковни агроекономиста) или из научне области технолошко инжењерство – одсек прехрамбена технологије или одсек прехрамбено инжењерство или одсек биохемијско инжењерство или одсек биотехнологија или одсек микробиолошки процеси на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада:** Шабац, Ужице, Лесковац, Смедерево.

**2. радно место пољопривредни инспектор за контролу подстицајних средстава у пољопривреди и сточарство,** у звању саветник, Одсек пољопривредне инспекције за за контролу подстицајних средстава у пољопривреди и сточарство, Одељење пољопривредне инспекције за контролу подстицајних средстава у пољопривреди, органску производњу и сточарство, 2 извршиоца и то:

2а. на подручју окружне подручне јединице у Моравичком управном округу са седиштем у Чачку – 1 извршилац.

2б. на подручју окружне подручне јединице у Мачванском управном округу са седиштем у Шапцу – 1 извршилац.

**Oпис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

**Услови**: Стечено високо образовање из научне области биотехничке наукa (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области технолошко инжењерство – одсек прехрамбена технологије или одсек прехрамбено инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Чачак, Шабац.

**3. радно место пољопривредни инспектор за пољопривредно земљиште**, у звању саветник, Одељење пољопривредне инспекције за пољопривредно земљиште - 9 извршилаца и то:

3а. на подручју окружне подручне јединице у Средњебанатском управном округу са седиштем у Зрењанину – 1 извршилац,

3б. на подручју окружне подручне јединице у Севернобанатском управном округу са седиштем у Кикинди – 1 извршилац,

3в. на подручју окружне подручне јединице у Сремском управном округу са седиштем у Сремској Митровици - 1 извршилац,

3г. на подручју окружне подручне јединице у Мачванском управном округу са седиштем у Шапцу - 1 извршилац,

3д. на подручју окружне подручне јединице у Шумадијском управном округу са седиштем у Крагујевцу - 1 извршилац,

3ђ. на подручју окружне подручне јединице у Рашком управном округу са седиштем у Краљеву - 1 извршилац,

3е. на подручју окружне подручне јединице у Расинском управном округу са седиштем у Крушевцу - 1 извршилац,

3ж. на подручју окружне подручне јединице у Пчињском управном округу са седиштем у Врању - 1 извршилац,

3з. у подручној јединици за град Београд са седиштем у Београду - 1 извршилац.

**Oпис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу начелника Одељења.

**Услови**: Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке (дипл. агроекономиста, мастер агроекономиста, специјалиста агроекономиста, специјалиста струковни агроекономиста) или из научне области технолошко инжењерство – одсек прехрамбена технологије или одсек прехрамбено инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада:** Зрењанин, Кикинда, Сремска Митровица, Шабац, Крагујевац, Краљево, Крушевац, Врање, Београд.

**4. радно место пољопривредни инспектор за вино, ракију, алкохолна и безалкохолна пића,** у звању саветник, Одсек пољопривредне инспекције за вино, ракију алкохолна и безалкохолна пића, Одељење пољопривредне инспекције за вино, ракију, алкохолна и безалкохолна пића, контролу јавних складишта и контролу обрађивача дувана и произвођача дуванских производа, 5 извршилаца и то:

4а. на подручју окружне подручне јединице у Севернобанатском управном округу са седиштем у Кикинди - 1 извршилац,

4б. на подручју окружне подручне јединице у Подунавском управном округу са седиштем у Смедереву - 1 извршилац,

4в. на подручју окружне подручне јединице у Браничевском управном округу са седиштем у Пожаревцу -1 извршилац,

4г. на подручју окружне подручне јединице у Зајечарском управном округу са седиштем у Зајечару - 1 извршилац,

4д. на подручју окружне подручне јединице у Пиротском управном округу са седиштем у Пироту - 1 извршилац.

**Опис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

**Услови**: Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке (дипл. агроекономиста, мастер агроекономиста, специјалиста агроекономиста, специјалиста струковни агроекономиста) или из научне области технолошко инжењерство – одсек прехрамбена технологије или одсек прехрамбено инжењерство или одсек биохемијско инжењерство или одсек биотехнологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада:** Кикинда, Смедерево, Пожаревац, Зајечар, Пирот.

**5. радно место пољопривредни инспектор за контролу јавних сладишта, обрађивача дувана, произвођача дуванских произвда,** у звању саветник, Одсек пољопривредне инспекције за контролу јавних складишта, обрађивача дувана, произвођача дуванских производа на подручју окружне подручне јединице у Нишавском управном округу са седиштем у Нишу, Одељење пољопривредне инспекције за вино, ракију, алкохолна и безалкохолна пића, контролу јавних складишта и контролу обрађивача дувана и произвођача дуванских производа, 1 извршилац.

**Опис послова**: Спроводи инспекцијски надзор и превентивно деловање; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу начелника Одељења; обавља и друге послове по налогу шефа Одсека.

**Услови**: Стечено високо образовање из научне области биотехничке науке (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или из научне области економске науке (дипл. агроекономиста, мастер агроекономиста, специјалиста агроекономиста, специјалиста струковни агроекономиста) или из научне области технолошко инжењерство – одсек прехрамбена технологије или одсек прехрамбено инжењерство или одсек биохемијско инжењерство или одсек биотехнологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада**: Ниш

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

У свакој фази изборног поступка врши се вредновање кандидата и само кандидат који испуни унапред одређенао мерило за проверу одређених компетенција у једној фази изборног поступка може да учествује у провери следећих компетенција у истој или наредној фази изборног поступка.

Кандидатима који учествују у изборном поступку прво се проверавају опште функционалне компетенције.

**1. Провера општих функционалних компетенција:**

* „Организација и рад државних органа РС ”- провераваће се путем теста на рачунару.
* „Дигитална писменост”- провераваће се решавањем задатака (практичним радом на рачунару).
* „Пословна комуникација ”- провераваће се путем симулације (писано) на рачунару.

**Напомена:** У погледу провере опште функционалне компетенције „Дигитална писменост” (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције „Дигитална писменост”, неопходно је да уз пријавни образац (уредно и у потпуности попуњен у делу „Рад на рачунару ”), достави и тражени доказ у оригиналу или овереној фотокопији.

Конкурсна комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**2. Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**За радно место под редним бројем 1 (1а, 1б, 1в и 1г):**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се путем симулације (усмено).
2. Посебна функционална компетенција за радно место релеватни прописи из делокруга радног места (Закон о безбедности хране, Закон о надзору над прехрамбеним производима биљног порекла) - провераваће се путем симулације (усмено).
3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 2 ( 2а и 2б) :**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се путем симулације (усмено).

2. Посебна функционална компетенција за радно место релеватни прописи из делокруга радног места (Закон о сточарству, Закон о пољопривреди и руралном развоју, Закон о подстицајима пољопривреди и руралном развоју) - провераваће се путем симулације (усмено).

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена**: Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 3 (3а, 3б, 3в, 3г, 3д, 3ђ, 3е, 3ж, 3з):**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се путем симулације (усмено).

2. Посебна функционална компетенција за радно место релеватни прописи из делокруга радног места (Закон о пољопривредном земљишту) - провераваће се путем симулације (усмено).

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена**: Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 4 (4а, 4б, 4в, 4г):**

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се путем симулације (усмено).

2. Посебна функционална компетенција за радно место релеватни прописи из делокруга радног места (Закон о јаким алкохолним пићима, Закон о безбедности хране) - провераваће се путем симулације (усмено).

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена**: Учесник конкурса је дужан да фотокопију возачке дозволе „Б“ категорије достави уз пријавни образац.

**За раднo место под редним бројем 5**:

1. Посебна функционална компетенција за област рада инспекцијски послови (општи управни поступак и управни спорови, поступак инспекцијског надзора и основе методологије анализе ризика) - провераваће се путем симулације (усмено).

2. Посебна функционална компетенција за радно место релеватни прописи из делокруга радног места (Закон о дувану, Закон о јавним складиштима за пољопривредне производе) - провераваће се путем симулације (усмено).

3. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена**: Учесник конкурса је дужан да фотокопију возачке дозволе „Б“ категорије достави уз пријавни образац.

**3. Провера понашајних компетенција за сва радна места:**

Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираних на компетенцијама.

**4. Интервју са комисијом и вредновање кандидата**:

Процена мотивације за рад на радном месту и прихватање вредности државних органа - провераваће се путем интервјуа са Конкурсном комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачког радног места у Министарству пољопривреде, шумарства и водопривреде”.

**V Лице задужено за давање обавештења о конкурсу:** Биљана Томић, тел: 011/3621-958 од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 (осам) дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима (www.suk.gov.rs) и Министарства пољопривреде, шумарства и водопривреде ([www.minpolj.gov.rs](http://www.minpolj.gov.rs)) или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26. Штампана верзија образца пријаве доступна је на писарници Министарства пољопривреде, шумарства и водопривреде, Немањина бр. 22-26.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак.

Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**Напомена:** Пример правилно попуњеног обрасца пријаве се може погледати на блогу Службе за управљање кадровима (<https://kutak.suk.gov.rs/vodic-za-kandidate>) у одељку ,,Образац пријаве”.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:**

Оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима; оригинал или оверена фотокопија уверења о положеном испиту за инспектора; оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, број 18/16 и 95/18- аутентично тумачење) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

**XI Врста радног односа:**

Радни однос заснива се на неодређено време.

**XII Датум и место провере компетенција учесника конкурса у изборном поступку:**

Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 19. фебруара 2024. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција, понашајних компетенција и интервју са Конкурсном комисијом обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило) и Министарству пољопривреде, шумарства и водопривреде, Немањина 22-26.

Кандитади који успешно прођу једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или email адресе), које наведу у својим обрасцима пријаве.

Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

**Напомена:** Неблаговремене, недопуштене, неразумљиве или непотпуне пријаве биће одбачене. Јавни конкурс спроводи конкурсна комисија коју је именовала министарка пољопривреде, шумарства и водопривреде.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде; на интернет презентацији Службе за управљање кадровима ([www.suk.gov.rs](http://www.suk.gov.rs)), на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.